**OPĆI UVJETI IZLAGANJA**

1. Pravo sudjelovanja na Sajmu imaju fizičke i pravne osobe koje su popunile i dostavile Prijavu izlagača. Krajnji rok za podnošenje prijave je 25. travnja 2022. godine ili dok se ne popune slobodna mjesta.
2. **Na Sajmu ne mogu sudjelovati preprodavači plastičnih igračaka i sličnih proizvoda.**
3. **Izvršni organizator pridržava pravo otkazati Izlagaču sudjelovanje na Sajmu ukoliko procjeni da Prijava ne odgovara sadržaju i kvaliteti sajamske priredbe ili iz drugih bitnih razloga. Izvršni organizator pridržava pravo zabraniti izlaganje i ukloniti izlagačeve proizvode iz izložbenog prostora ukoliko zaključi da upravo ti ne odgovaraju navodima Izlagača, te ih ukloniti na njegov trošak.**
4. Izlagač ne smije izložbeni prostor ili njegov dio dati u podnajam bez prethodne pismene suglasnosti Izvršnog organizatora.
5. Izvršni organizator zabranjuje korištenje dijelova arheološkog nalazišta (rimskih cigli) i prirodnih elemenata (šljunka, kamenja i granja) iz parka.
6. Izlagačima nije dopušteno micanje izložbenih eksponata sa sajamskog prostora prije zatvaranja Sajma.
7. **Izlagač mora biti prisutan na zakupljenom štandu ili gubi pravo na njega**
8. **Prodavači cvijeća od kojih se otkupljuje dio biljnog materijala za potrebe dekoriranja Sajma dužni su poslati ponudu naručiocu tj. Gradu Sisku te ispostaviti račun najkasnije mjesec dana nakon završetka Sajma. Svi računi pristigli nakon toga roka NEĆE BITI PLAĆENI.**
9. Izlagač se obavezuje da će po završetku sajamske priredbe Izvršnom organizatoru predati prostor i opremu u stanju u kakvom ga je preuzeo te da će odmah podmiriti svaku nastalu štetu.
10. Sajam je besplatan za sve posjetitelje.
11. Prijava je neopoziva i obvezuje, a otkazivanje se prijavljuje najkasnije 7 dana od početka Sajma. Obračun naknade za korištenje lokacije će se utvrditi po ispunjenoj Prijavi.Ukoliko Izlagač otkaže već zaključenu prijavu obvezuje se podmiriti nastale troškove.
12. Plaćanje troškova Sajma po kategorijama: 1) prodaja vlastitih prehrambenih i ostalih proizvoda (jedan nenatkriveni štand bez prostora za spremanje) – 150 kn; 2) prodavači cvijeća (jedan natkriveni štand) – 300 kn; 3) postavljanje zabavnih parkova i vlastitih prodajnih kućica sa slatkišima i ostalim prehrambenim proizvodima) – 500 kn.Sve se uplate vrše na račun Turističke zajednice grada Siska, IBAN HR0624070001100425175 s naznakom „Sajam cvijeća 2022.“Rok za plaćanje naknade je 2. svibnja 2022. godine. Potvrdu uplate poslati digitalno na adresu*:* tzgsiska@tzgsiska.tcloud.hr . Ukoliko se do navedenog roka ne izvrši uplata, izlagač će izgubiti pravo na sudjelovanje na Sajmu cvijeća.
13. Sudionici pod točkama 1) i 2) izlažu na adresi Trg bana J. Jelačića i obavezu osiguranja preuzima Izvršni organizator u vremenu kada je Sajam zatvoren za posjetioce. Osiguranje izložaka na svakom pojedinom štandu u radno vrijeme Sajma obaveza je Izlagača.
14. U slučaju da Izlagač krši bilo koju od prije navedenih odluka Izvršni organizator ima pravo zabraniti sudjelovanje na Sajmu.

***Voditeljica projekta i sve informacije: Danijela Gotal Grgurač, 091/15 43 390***

***Sve prijave slati na sljedeće adrese***

***danijela.gotal@gmail.com******;*** ***tzgsiska@tzgsiska.tcloud.hr******;***

**0**

**TEHNIČKI UVJETI IZLAGANJA**

1. **TEHNIČKI UVJETI IZLAGANJA ZA FLORISTE**
* Izložbeni prostor u šatoru
* veličina izložbenog prostora po dogovoru
* nakon završetka izložbe prostor se vraća u prvobitno stanje
* osigurano korištenje vode i čuvarska služba tijekom noći
* postojeća parkovna rasvjeta
* postava izložaka: 5. svibnja, 08.00-20.00 sati

 6. svibnja, 08.00-16.00 sati

 - skidanje izložaka: 13. svibnja, 08.00-16.00 sati

1. **TEHNIČKI UVJETI IZLAGANJA ZA VRTLARSTVO I HORTIKULTURU**
* vanjski izložbeni prostor parka
* veličina izložbenog prostora 10-100 m2
* parkovna površina s travnjakom, ukrasnim grmljem i drvećem
* mogućnost korištenja vode i dodatne količine izložbenog supstrata (zemlje, šljunka, malča)
* nakon završetka prostor se vraća u prvobitno stanje
* osigurana čuvarska služba tijekom noći
* postojeća parkovna rasvjeta.
* postava izložaka: 5. svibnja, 08.00-20.00 sati

 6. svibnja, 08.00-16.00 sati

 - skidanje izložaka: 13.svibnja, 08.00-16.00 sati

1. **TEHNIČKI UVJETI ZA IZLAGANJE I PRODAJU RUKOTVORINA I PREHRAMBENIH ARTIKLA NA VANJSKOM PROSTORU I U ŠATORU**
* Šator, natkriveni štand na otvorenom
* veličina prodajnog stola 1x1 m (ili po dogovoru)
* osigurana čuvarska služba tijekom noći
* osigurana rasvjeta šatora uz priključak struje
* ukoliko se izlagač ne pojavi u uredovno vrijeme Sajma na svom štandu, gubi pravo na njega
* postava izložaka: 5. svibnja, 08.00-20.00 sati

 6. svibnja, 08.00-16.00 sati

 - skidanje izložaka: 14. svibnja, 08.00-16.00 sati

1. **TEHNIČKI UVJETI ZA CVJEĆARSKU PRODAJU NA VANJSKOM PROSTORU**
* veličina prodajnog natkrivenog i nenatkrivenog štanda/stola je 2x1 m
* dozvoljeno je zaprimiti 1 prodajni natkriveni i max. 3 nenatkrivena štanda/stola
* posebnu pažnju posvetiti očuvanju okoliša, budući da se prodaja odvija na parkovnim stazama
* osigurana čuvarska služba tijekom noći
* parkovna rasvjeta i priključak struje
* doprema robe: 5. svibnja, 08.00-20.00 sati

 6. svibnja, 08.00-16.00 sati

 - skidanje izložaka: 13. svibnja, 08.00-16.00 sati

1. **TEHNIČKI UVJETI ZA PRODAJU NA VANJSKOM PROSTORU (kokičari, slastičari, zabavljači…)**
* vlastiti štand smješten na vanjsku prostoru obavezno u dogovoru s organizatorom
* posebnu pažnju posvetiti očuvanju okoliša, budući da se prodaja odvija na parkovnim stazama
* osigurana čuvarska služba tijekom noći
* parkovna rasvjeta i priključak struje
* doprema robe: 5. svibnja, 08.00-20.00 sati

 6. svibnja, 08.00-16.00 sati

 - skidanje izložaka: 13. svibnja, 08.00-16.00 sati